Document ID: 32005D0775

32005D0775
L 292/11
SLUŽBENI LIST EUROPSKE UNIJE
ODLUKA KOMISIJE
od 4. studenoga 2005.
o izmjeni Odluke 2002/499/EZ o odobrenju odstupanja od nekih odredbi Direktive Vijeća 2000/29/EZ s obzirom na prirodno ili umjetno patuljaste biljke Chamaecyparis Spach, Juniperus L. i Pinus L. podrijetlom iz Republike Koreje
(priopćena pod brojem dokumenta C(2005) 4235)
(2005/775/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 2000/29/EZ od 8. svibnja 2000. o zaštitnim mjerama protiv unošenja u Zajednicu organizama štetnih za bilje ili biljne proizvode i protiv njihovog širenja unutar Zajednice (1), a posebno njezin članak 15. stavak 1.,
budući da:
(1)
U skladu s Direktivom 2000/29/EZ biljke Chamaecyparis Spach, Juniperus L. i Pinus L., osim plodova i sjemena, podrijetlom iz neeuropskih zemalja, ne smiju se u načelu unositi u Zajednicu. Međutim, Direktiva 2000/29/EZ omogućuje odstupanja od ovog pravila pod uvjetom da ne postoji rizik unosa štetnih organizama.
(2)
Odluka Komisije 2002/499/EZ (2) predviđa, pod posebnim uvjetima, odstupanje za uvoz biljaka Chamaecyparis Spach, Juniperus L. i Pinus L., osim plodova i sjemena, podrijetlom iz Republike Koreje.
(3)
Ujedinjena Kraljevina je zatražila produljenje tog odstupanja.
(4)
Okolnosti koje opravdavaju odstupanje se nisu promijenile i stoga je potrebno nastaviti s primjenom odstupanja.
(5)
Odluku 2002/499/EZ potrebno je stoga odgovarajuće izmijeniti.
(6)
Mjere predviđene ovom Odlukom su u skladu s mišljenjem Stalnog odbora za biljno zdravstvo,
DONIJELA JE OVU ODLUKU:
Članak 1.
Odluka 2002/499/EZ mijenja se kako slijedi:
1.
Članak 2. zamjenjuje se sljedećim:
„Članak 2.
Države članice će dostaviti Komisiji i drugim državama članicama do 1. kolovoza svake godine od 2005. do 2008. informacije o uvezenim količinama u godini koja prethodi tom datumu prema ovoj Odluci kao i detaljno tehničko izviješće o ispitivanju i/ili testovima provedenim na ovim biljkama tijekom razdoblja karantene iz točke 10. Priloga.
Svaka će država članica, osim države članice uvoznice, u koju se biljke unose, također dostaviti Komisiji i drugim državama članicama do 1. kolovoza svake godine od 2005. do 2008., detaljno tehničko izviješće o ispitivanju i/ili testovima provedenim na ovim biljkama unesenim u godini koja prethodi tom datumu, tijekom razdoblja karantene iz točke 10. Priloga.”;
2.
Članak 4. zamjenjuje se sljedećim:
„Članak 4.
Države članice mogu primijeniti odstupanja iz članka 1. na biljke uvezene u Zajednicu u sljedećim razdobljima:
Biljke
Razdoblje
Chamaecyparis:
1.6.2004. do 31.12.2007.
Juniperus:
1.11.2004. do 31.3.2005., 1.11.2005. do 31.3.2006. i 1.11.2006. do 31.3.2007.
Pinus:
1.6.2004. do 31.12.2007.”
3.
U drugoj rečenici točke 3. Priloga, „2004.” zamjenjuje se sljedećim „svake godine”.
Članak 2.
Ova je Odluka upućena državama članicama.
Sastavljeno u Bruxellesu 4. studenoga 2005.

Labels: 3
18
15
6